**Αθήνα:** 15.11.2024

**ΑΝΑΚΟΙΝΩΣΗ**

Ξεκίνησε επίσημα η αντίστροφη μέτρηση για την Ευρωπαϊκή Κάρτα Αναπηρίας

Δημοσιεύτηκαν στην Επίσημη Εφημερίδα της ΕΕ [οι Οδηγίες για την Ευρωπαϊκή Κάρτα Αναπηρίας και την Ευρωπαϊκή Κάρτα Στάθμευσης](https://eur-lex.europa.eu/legal-content/EN/TXT/?uri=OJ:L_202402841&pk_campaign=todays_OJ&pk_source=EUR-Lex&pk_medium=X&pk_content=Social&pk_keyword=Directive), την Πέμπτη 14 Νοεμβρίου. Αυτό σηματοδοτεί το τελευταίο βήμα για να γίνουν οι οδηγίες επίσημος νόμος και ξεκινά η αντίστροφη μέτρηση για την εφαρμογή τους από τα κράτη μέλη.

Τα κράτη μέλη έχουν πλέον το πολύ 30 μήνες για να προσαρμόσουν τους νόμους στους εθνικούς κανόνες (που ονομάζεται διαδικασία μεταφοράς) και το πολύ 42 μήνες, από σήμερα, για να δημιουργήσουν τα απαιτούμενα συστήματα και να ξεκινήσουν την έκδοση των καρτών.

Αυτό σημαίνει ότι η Ευρωπαϊκή Κάρτα Αναπηρίας θα πρέπει να γίνει πραγματικότητα σε όλες τις χώρες της ΕΕ το πολύ σε 3,5 χρόνια: έως τις 14 Μαΐου 2028. Το [European Disability Forum (EDF)](https://www.edf-feph.org/), στο οποίο πρόεδρος είναι ο πρόεδρος της ΕΣΑμεΑ **Ιωάννης Βαρδακαστάνης**, ενθαρρύνει τις χώρες της ΕΕ να θέτουν ως προτεραιότητα ισχυρούς εθνικούς νόμους και να αρχίσουν να αποδέχονται και να εκδίδουν τις Κάρτες το συντομότερο δυνατό.

Παράλληλα το EDF κατά τη διάρκεια αυτής της περιόδου θα ενισχύσει τις οργανώσεις μέλη του για να διασφαλίσουνε ότι οι εθνικοί κανόνες που διέπουν τις Κάρτες θα είναι φιλόδοξοι και θα υπερβαίνουν τα ελάχιστα πρότυπα. Θα συνεχίσει επίσης να υποστηρίζει την Ευρωπαϊκή Επιτροπή για να διασφαλιστεί ότι τα τεχνικά κείμενα που πρέπει ακόμη να αναπτυχθούν (οι κατ' εξουσιοδότηση και οι εκτελεστικές πράξεις) θα είναι επίσης ισχυρά.

[Πληροφορίες για την Καμπάνια του EDF για την Ευρωπαϊκή Κάρτα Αναπηρίας](https://www.edf-feph.org/eu-disability-card/)

**Η ελευθερία μετακίνησης ΔΕΝ έχει ακόμη επιτευχθεί**

Ωστόσο, οι Κάρτες δεν θα κάνουν πραγματικότητα την πλήρη ελευθερία κινήσεων για τα άτομα με αναπηρία. Το EDF σχεδιάζει να προωθήσει περαιτέρω νομοθετικές ρυθμίσεις που θα εγγυώνται ότι τα άτομα με αναπηρία, χρόνιες και σπάνιες παθήσεις μπορούν να μετακινούνται και να ζουν ελεύθερα οπουδήποτε στην ΕΕ, συμπεριλαμβανομένης της δυνατότητας να ζουν και να εργάζονται στο εξωτερικό χωρίς να χάσουν την απαραίτητη υποστήριξη για την αναπηρία/ χρόνια/ σπάνια πάθησή τους.

Δείτε παρακάτω τις δράσεις του EDF και του προέδρου της ΕΣΑμεΑ Ιωάννη Βαρδακαστάνη στην πορεία προς την υλοποίηση της Ευρωπαϊκής Κάρτας Αναπηρίας:

[14.10.2024 :Πράσινο φως για την Ευρωπαϊκή Κάρτα Αναπηρίας!](https://www.esamea.gr/el/article/prasino-fws-gia-thn-eyrwpaikh-karta-anaphrias)

[25.04.2024: Εγκρίθηκε από το Ευρωκοινοβούλιο η Ευρωπαϊκή Κάρτα Αναπηρίας, εμπόδια και παραλείψεις](https://www.esamea.gr/el/article/egkrithhke-apo-to-eyrwkoinoboylio-h-eyrwpaikh-karta-anaphrias-empodia-kai-paraleipseis)

[23.04.2024: Συνέντευξη Ι. Βαρδακαστάνη για την Ευρωπαϊκή Κάρτα Αναπηρίας στο ΑΠΕ-ΜΠΕ](https://www.esamea.gr/el/article/synenteyxh-i-bardakastanh-gia-thn-eyrwpaikh-karta-anaphrias-sto-ape-mpe)

[11.01.2024: Πολύ κοντά σε μία φιλόδοξη ευρωπαϊκή κάρτα αναπηρίας!](https://www.esamea.gr/el/article/poly-konta-se-mia-filodoxh-eyrwpaikh-karta-anaphrias)

[07.09.2023: Συνέντευξη Τύπου Ι. Βαρδακαστάνη στις Βρυξέλλες για την Ευρωπαϊκή Κάρτα Αναπηρίας](https://www.esamea.gr/el/article/synenteyxh-typoy-i-bardakastanh-stis-bryxelles-gia-thn-eyrwpaikh-karta-anaphrias)

[02.05.2023: Ο Ι. Βαρδακαστάνης αναλαμβάνει την προεδρεία του Τμήματος Οικονομικών της ΕΟΚΕ - «Έναρξη της θητείας σε ταραγμένους καιρούς». Δήλωση για την Ευρωπαϊκή Κάρτα Αναπηρίας](https://www.esamea.gr/el/article/o-i-bardakastanhs-analambanei-thn-proedreia-toy-tmhmatos-oikonomikwn-ths-eoke-enarxh-ths-thhteias-se-taragmenoys-kairoys-dhlwsh-gia-thn-eyrwpaikh-karta-anaphrias)

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |